Giuseppe Garibaldi

Giuseppe Garibaldi (* 4. júl 1807, Nice – † 2. jún 1882, La Maddalena) bol taliansky národný hrdina, generál, bojovník za zjednotenie Talianska, od roku 1833 príslušník hnutia Mladé Taliansko. 

Bojoval proti Rakúšanom už roku 1834. Po nevydarenom povstaní v Piemonte bol odsúdený na smrť, ale utiekol do južnej Ameriky. Tam bojoval v Brazílii a Uruguaji. Do Talianska sa vrátil 1848 a v roku 1849 ho vymenovala dočasná vláda v Miláne za ministra vojny. V roku 1859 sa so svojimi dobrovoľníkmi vyznamenal v bitkách pri Magente a Solferine. Na jar 1860 vypuklo povstanie roľníkov proti neapolskému kráľovi a Bourbonovcom, ku ktorému sa v máji pridal aj Garibaldi. Mal veľkú morálnu podporu v domácom obyvateľstve, ktoré sa pridávalo k jeho dobrovoľníckej armáde. V roku 1860 viedol legendárny pochod tisícky vlastencov, ktorý sa skončil oslobodením južného Talianska. Zjednotil ho a pripojil k Piemontu. V mene Viktora Emanuela II. sa vyhlásil za diktátora Sicílie.

 Iné projekty 

 Externé odkazy 


Kategória:Talianski politici
Kategória:Talianske vojenské osobnosti
Kategória:Talianski ateisti
Kategória:Talianski slobodomurári
Kategória:Osobnosti na brazílskych poštových známkach
Kategória:Osobnosti na maďarských poštových známkach
Kategória:Osobnosti z Nice